《赋得七月既望泛舟赤壁》
明代·刘介龄

赤壁坡仙两度游，赋成白雪映清秋。当年胜事空流水，此日高清更泛舟。

咽月洞箫声袅袅，横江孤鹤梦悠悠。一尊乘兴重怀古，那问黄州定粤州。

作者简介：刘介龄，字少修，别号鹤台。南海人。明世宗嘉靖三十八年（一五五九）进士。授长兴令，历官至苏州府同知，寻迁荆州府长史。归后灌园赋诗，恰然自得，所为诗文自成一家。明郭棐撰《粤大记》卷二○、清温汝能纂《粤东诗海》卷二九、清道光《广东通志》卷二八一等有传。